EA วิ่งแรง 2 วันติด ล่าสุดบวกต่อ 5% ลุ้นผลงาน Q4 ฟื้น รับการผลิตวินด์ฟาร์มพุ่ง
EA วิ่งแรง 2 วันติด ล่าสุดบวกต่อ 5% ลุ้นผลงาน Q4 ฟื้น รับการผลิตวินด์ฟาร์มพุ่ง
EA วิ่งแรง 2 วันติด ล่าสุดบวกต่อ 5% ลุ้นผลงาน Q4 ฟื้น รับการผลิตวินด์ฟาร์มพุ่ง
29 ธ.ค. 2563

ผู้สื่อข่าวรายงานว่า ราคาหุ้น บริษัท พลังงานบริสุทธิ์ จำกัด (มหาชน) หรือ EA ล่าสุด ณ 10.21  น. อยู่ที่ระดับ 50.75 บาท ปรับตัวขึ้น 2.50 บาท หรือ 5.18% ด้วยมูลค่าการซื้อขาย 744.91 ล้านบาท
ทั้งนี้ราคาหุ้น EA ปรับตัวขึ้นแรงอย่างต่อเนื่อง 2 วันติดต่อกัน หลังจากวานนี้ปิดตลาดปรับตัวขึ้น 7.22%
โดยก่อนหน้านี้ นางสาวออมสิน ศิริ ผู้อำนวยการฝ่ายสื่อสารองค์กร บมจ.พลังงานบริสุทธิ์ (EA) เปิดเผยว่า ในปี 64 บริษัทจะเน้นการพัฒนาโครงการเพื่อที่จะให้เกิด New S-Curve แม้ว่าจะมีสถานการณ์โควิด-19 ที่เป็นอุปสรรคอยู่บ้าง แต่บริษัทก็ยังสามารถดำเนินการได้ตามเป้าหมาย และคาดว่าจะสามารถผลิตแบตเตอรี่จากโรงงานในเฟสแรก ด้วยกำลังการผลิต 1 กิกะวัตต์ชั่วโมง (GWh) ในช่วงเดือนก.พ.64 เพื่อป้อนแบตเตอรี่เข้าสู่สายธุรกิจผลิตยานยนต์ไฟฟ้าประเภทต่าง ๆ ให้กลุ่มของบริษัท ประกอบด้วย รถยนต์ไฟฟ้า (EV) รถบัสโดยสารไฟฟ้า (E Bus) และเรือโดยสารไฟฟ้า (E Ferry) ได้ทันที
ทั้งนี้ บริษัทอยู่ระหว่างเตรียมที่จะเข้าประมูลโครงการรถเมล์ไฟฟ้า จำนวน 3,000 คัน ที่คาดว่าจะเริ่มเปิดประมูลได้ในช่วงไตรมาส 1/64 ด้วย
โดยบริษัทได้วางงบลงทุนสำหรับปี 63-64 ไว้ราว 17,217 ล้านบาท รองรับการลงทุนในส่วนหลัก คือ โครงโรงงานผลิตแบตเตอรี่ 5,196 ล้านบาท , การพัฒนานิคมอุตสาหกรรมแห่งใหม่ มูลค่าราว 5,130 ล้านบาท และอีก 3,358 ล้านบาท จะใช้ในการลงทุนโรงงานประกอบรถยนต์ไฟฟ้า รถเมล์ไฟฟ้า และอีก 1,390 ล้านบาท จะใช้ในการขยายเรือโดยสารไฟฟ้า 6 ลำในปีนี้ และปี 64 ไม่ต่ำกว่า 20 ลำ เป็นต้น
สำหรับแนวโน้มผลประกอบการในช่วงไตรมาส 4/63 คาดว่าจะฟื้นตัวจากไตรมาส 3/63 ได้ โดยได้ปัจจัยหนุนจากการที่โครงการผลิตไฟฟ้าจากพลังงานลม มีการผลิตไฟฟ้าได้ดีขึ้นตามกำลังลมที่ดีขึ้น
 
 